กินยาคุมมา2ปี ประจำเดือนมาตรงตลอด. แต่เดือนนี้ กินยาคุมหมดแผงแล้ว เว้นจนจะครบ7วันแล้ว ประจำเดือนยังไม่มา แล้วตรวจแล้วไม่ท้อง. เริ่มแผงใหม่ได้ต่อไปเลยมั้ย แล้วสาเหตุเกิดจากอะไร ปล. กินไม่ตรงเวลามีผลมั้ย เดือนนี้กิน 2ทุ่มบ้าง 1ทุ่มบ้าง 6โมงบ้าง
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง หากกินไม่ตรงเวลา ประสิทธิภาพอาจจะลดลงไปบ้าง แต่ถ้ากินทุกวัน โอกาสตั้งครรภ์น้อยมากค่ะส่วนเรื่องประจำเดือนที่ไม่มานั้น อาจซื้อชุดตรวจการตั้งครรภ์ทางปัสสาวะมาตรวจเบื้องต้นก่อนให้ผลบวกได้ 10-14 วันหลังมีการปฏิสนธิ เพื่อยืนยันว่าไม่ได้ตั้งครรภ์ก่อนจะเริ่มยาคุมแผงใหม่ ซึ่งอาจรอให้ตรวจการตั้งครรภ์ให้แน่ใจก่อนก็ได้ ค่อยเริ่มยาคุม หากไม่แน่ใจผลการตั้งครรภ์ อาจไปยืนยันที่รพ.ค่ะ